สวัสดีครับคือว่าผมกินเท่าไหร่ก็ไม่อ้วนอะครับน้ำหนักไม่เคยแตะถึง52เลยไม่ว่าจะกินเยอะแค่ไหนก็จะอยู่ประมาณ49-50ทุกครั้งผมอายุ15สูง175ผมลองถามแม่ผมดูว่าทำไมผมกินเท่าไหร่ก็ไม่อ้วนแม่บอกว่าตอนเด็กๆแม่ก็เป็นกินเท่าไหร่ก็ไม่อ้วนพึ่งมากินแล้วอ้วนตอนมีผมไม่ทราบว่ามันเกี่ยวกับกรรมพันธ์ไหมครับ ขอบครับ
สวัสดีค่ะ เรื่องของน้ำหนักตัวและความสูงเป็นผลมาจากพันธุกรรมได้ค่ะ แต่อย่างไรก็ตามถ้าน้ำหนักไม่ขึ้นแม้จะกินเยอะ หรือน้ำหนักลดมากผิดปกติอันนี้ควรหาสาเหตุจากโรคทางกายที่เป็นไปได้ก่อน เช่นโรคไทรอยด์ โรควัณโรค โรคเบาหวาน โรคของระบบทางเดินอาหารทำให้ดูดซึมอาหารได้ไม่ดี หรือมีพยาธิในร่างกายควรไปที่รพ.ให้แพทย์ซักประวัติเรื่องน้ำหนัก และตรวจร่างกายเบื้องต้นว่าเข้าได้กับโรคอะไรหรือไม่ ถ้าแพทย์สงสัยจะส่งตรวจเพิ่มเติม แต่ถ้าแพทย์บอกว่าไม่มีโรคที่เป็นสาเหตุอะไร ก็น่าจะเป็นเรื่องของรูปร่างเราที่เกิดมาเป็นอย่างนี้อยู่แล้วค่ะ